title: Απόφαση του Συμβουλίου της 14ης Απριλίου 2014 σχετικά με τη σύναψη, εξονόματος της Ευρωπαϊκής Ένωσης, της συμφωνίας πολιτικού διαλόγου καισυνεργασίας μεταξύ της Ευρωπαϊκής Κοινότητας και των κρατών μελών της,αφενός, και των Δημοκρατιών της Κόστα Ρίκα, του Ελ Σαλβαδόρ, τηςΓουατεμάλας, της Ονδούρας, της Νικαράγουας και του Παναμά, αφετέρου,εξαιρέσει του άρθρου 49 παράγραφος 3 της συμφωνίας αυτής

text:
                  15.4.2014

                  EL

                  Επίσημη Εφημερίδα της Ευρωπαϊκής Ένωσης

                  L 111/4

         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 14ης Απριλίου 2014
         σχετικά με τη σύναψη, εξ ονόματος της Ευρωπαϊκής Ένωσης, της συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά, αφετέρου, εξαιρέσει του άρθρου 49 παράγραφος 3 της συμφωνίας αυτής
         (2014/211/EΕ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 209 παράγραφος 2, σε συνδυασμό με το άρθρο 218 παράγραφος 6 στοιχείο α),
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου,
         Εκτιμώντας τα ακόλουθα:

                     (1)

                     Η συμφωνία πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά, αφετέρου («η συμφωνία»), υπεγράφη στις 15 Δεκεμβρίου 2003, με την επιφύλαξη της σύναψής της σε μεταγενέστερη ημερομηνία.

                     (2)

                     Σύμφωνα με το άρθρο 54 παράγραφος 1 της συμφωνίας, η συμφωνία αρχίζει να ισχύει την πρώτη ημέρα του μήνα που ακολουθεί εκείνον κατά τον οποίο τα συμβαλλόμενα μέρη κοινοποιούν αμοιβαία την ολοκλήρωση των αναγκαίων για τον σκοπό αυτό διαδικασιών.

                     (3)

                     Όλα τα συμβαλλόμενα μέρη της συμφωνίας, συμπεριλαμβανομένων όλων των κρατών μελών της Ένωσης τη στιγμή της υπογραφής της συμφωνίας, έχουν καταθέσει πλέον τις πράξεις τους επικύρωσης, με εξαίρεση την Ένωση.

                     (4)

                     Το άρθρο 49 παράγραφος 3 της συμφωνίας ορίζει τις υποχρεώσεις των συμβαλλόμενων μερών για επανεισδοχή παράνομων μεταναστών. Κατά συνέπεια, η εν λόγω διάταξη εμπίπτει στο πεδίο εφαρμογής του τρίτου μέρους τίτλος V της Συνθήκης για τη λειτουργία της Ευρωπαϊκής Ένωσης (ΣΛΕΕ), και συγκεκριμένα του άρθρου 79 παράγραφος 3, καθώς και του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης και του πρωτοκόλλου (αριθ. 22) σχετικά με τη θέση της Δανίας, τα οποία αμφότερα προσαρτώνται στη Συνθήκη για την Ευρωπαϊκή Ένωση και στη ΣΛΕΕ.

                     (5)

                     Μετά την έναρξη ισχύος της Συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.

                     (6)

                     Η συμφωνία θα πρέπει να εγκριθεί, με εξαίρεση το άρθρο 49 παράγραφος 3. Παράλληλα με την παρούσα απόφαση, θα εκδοθεί χωριστή απόφαση (1) για τη σύναψη του άρθρου 49 παράγραφος 3 της συμφωνίας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Η συμφωνία πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Δημοκρατιών της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά, αφετέρου, εγκρίνεται εξ ονόματος της Ένωσης, εξαιρέσει του άρθρου 49 παράγραφος 3.
            Το κείμενο της συμφωνίας επισυνάπτεται στην παρούσα απόφαση.

            Άρθρο 2
            Ο πρόεδρος του Συμβουλίου προβαίνει, εξ ονόματος της Ένωσης, στις κοινοποιήσεις που προβλέπονται στο άρθρο 54 της συμφωνίας (2) και κοινοποιεί τα εξής:

               «Μετά την έναρξη ισχύος της Συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα, και από την ημερομηνία εκείνη ασκεί όλα τα δικαιώματα και αναλαμβάνει όλες τις υποχρεώσεις της Ευρωπαϊκής Κοινότητας. Επομένως, με τους όρους “η Ευρωπαϊκή Κοινότητα” ή “η Κοινότητα” στο κείμενο της συμφωνίας νοείται, κατά περίπτωση, “η Ευρωπαϊκή Ένωση” ή “η Ένωση”.»

               «Οι διατάξεις της συμφωνίας που εμπίπτουν στο πεδίο εφαρμογής του τίτλου V του τρίτου μέρους της Συνθήκης για τη λειτουργία της Ευρωπαϊκής Ένωσης δεσμεύουν το Ηνωμένο Βασίλειο και την Ιρλανδία ως χωριστά συμβαλλόμενα μέρη και όχι ως μέρη της Ένωσης, εκτός αν η Ευρωπαϊκή Ένωση, με το Ηνωμένο Βασίλειο και/ή την Ιρλανδία, έχουν ομού κοινοποιήσει στις συμβαλλόμενες χώρες της Κεντρικής Αμερικής ότι το Ηνωμένο Βασίλειο ή η Ιρλανδία δεσμεύονται ως μέρη της Ευρωπαϊκής Ένωσης σύμφωνα με το πρωτόκολλο αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης. Αν το Ηνωμένο Βασίλειο και/ή η Ιρλανδία παύσουν να δεσμεύονται ως μέρη της Ευρωπαϊκής Ένωσης σύμφωνα με το άρθρο 4α του πρωτοκόλλου αριθ. 21, η Ευρωπαϊκή Ένωση από κοινού με το Ηνωμένο Βασίλειο και/ή την Ιρλανδία ενημερώνουν αμέσως τις συμβαλλόμενες χώρες της Κεντρικής Αμερικής για κάθε αλλαγή της θέσης τους και, στην περίπτωση αυτή, εξακολουθούν να δεσμεύονται από τις διατάξεις της συμφωνίας ιδίω ονόματι. Το αυτό ισχύει για τη Δανία σύμφωνα με το πρωτόκολλο αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης.».

            Άρθρο 3
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

            Λουξεμβούργο, 14 Απριλίου 2014.

                  Για το Συμβούλιο

                  Η Πρόεδρος

               C. ASHTON

            (1)  Απόφαση 2014/210/ΕΕ του Συμβουλίου (βλέπε σελίδα 2 της παρούσας Επίσημης Εφημερίδας).

            (2)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

31993D0355

93/355/ΕΟΚ: Απόφαση του Συμβουλίου της 8ης Ιουνίου 1993 για τη σύναψη κοινής δήλωσης προθέσεων μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με ορισμένους ελαιούχους σπόρους στο πλαίσιο της GATT

Επίσημη Εφημερίδα αριθ. L 147 της 18/06/1993 σ. 0025 - 0025 Φινλανδική ειδική έκδοση: Κεφάλαιο 3 τόμος 50 σ. 0030  Σουηδική ειδική έκδοση: Κεφάλαιο 3 τόμος 50 σ. 0030

ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Ιουνίου 1993 για τη σύναψη κοινής δήλωσης προθέσεων μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με ορισμένους ελαιούχους σπόρους στο πλαίσιο της GATT(93/355/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι μια ειδική ομάδα της GATT έκρινε ότι το κοινοτικό καθεστώς στήριξης των ελαιούχων σπόρων επιφέρει μείωση της αξίας των δασμολογικών παραχωρήσεων που η Κοινότητα χορήγησε το 1962 στις Ηνωμένες Πολιτείες- ότι η ειδική ομάδα της GATT συνέστησε, κατά συνέπεια, την ταχεία λήψη μέτρων από την Κοινότητα για να σταματήσει η μείωση αυτή- ότι, κατά τις διαπραγματεύσεις με τις Ηνωμένες Πολιτείες της Αμερικής, επετεύχθη αμοιβαίως ικανοποιητική συμφωνία υπό μορφή κοινής δήλωσης προθέσεων- ότι επιβάλλεται ταχεία εφαρμογή της κοινής δήλωσης που θα επιτρέψει την τήρηση των εκεί προβλεπομένων προθεσμιών,  ΑΠΟΦΑΣΙΖΕΙ:  Άρθρο 1  Η κοινή δήλωση προθέσεων μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τους ελαιούχους σπόρους στο πλαίσιο της Γενικής Συμφωνίας Δασμών και Εμπορίου εγκρίνεται εξ ονόματος της Ευρωπαϊκής  Οικονομικής Κοινότητας.  Το κείμενο της κοινής δήλωσης επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το κατάλληλο πρόσωπο για την υπογραφή της κοινής δήλωσης δεσμεύοντας την Κοινότητα.  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.  Λουξεμβούργο, 8 Ιουνίου 1993.  Για το Συμβούλιο Ο Πρόεδρος N. HELVEG PETERSEN  ΠΑΡΑΡΤΗΜΑ   Σύστημα χωριστής βασικής έκτασης ελαιούχων σπόρων για την Κοινότητα των Δώδεκα (1)  (Σπόροι σόγιας, κραμβόσποροι, γογγυλόσποροι και ηλιανθόσποροι)  /* ΠΙΝΑΚΕΣ: δείτε Ε.Ε. */  (1) Τα στοιχεία πρέπει να μειωθούν για να αντικατοπτρίζουν τον ετήσιο ρυθμό παύσης καλλιέργειας αροτραίων καλλιεργειών.  (2) Η περίοδος 1994/95 αφορά την κοινοτική περίοδο εμπορίας δηλαδή τους ελαιούχους σπόρους (είτε έχουν σπαρεί χειμώνα είτε άνοιξη) που προορίζονται να συγκομιστούν το 1994.  (3) Εννοείται ότι αν η Ευρωπαϊκή Κοινότητα διευρυνθεί, η παρούσα συμφωνία θα τροποποιηθεί ώστε να διενεργηθεί αντίστοιχη αύξηση της χωριστής βασικής έκτασης κατά ποσότητα που δεν θα πρέπει να υπερβαίνει τη μέση έκταση παραγωγής του προσχωρούντος κράτους  μέλους κατά τα τρία έτη που προηγούνται της προσχώρησης.


title: 2005/525/EK: Απόφαση του Συμβουλίου, της 2ας Ιουνίου 2005, για τη σύναψη συμφωνίας-πλαισίου μεταξύ της Ευρωπαϊκής Κοινότητας και της Βοσνίας και Ερζεγοβίνης που θεσπίζει τις γενικές αρχές της συμμετοχής της Βοσνίας και Ερζεγοβίνης σε κοινοτικά προγράμματα

text:
               22.7.2005

               EL

               Επίσημη Εφημερίδα της Ευρωπαϊκής Ένωσης

               L 192/80

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 2ας Ιουνίου 2005
   για τη σύναψη συμφωνίας-πλαισίου μεταξύ της Ευρωπαϊκής Κοινότητας και της Βοσνίας και Ερζεγοβίνης που θεσπίζει τις γενικές αρχές της συμμετοχής της Βοσνίας και Ερζεγοβίνης σε κοινοτικά προγράμματα
   (2005/525/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 13, 71, 80, 95, 127, 137, 149, 150, 151, 152, 153, 157, 166, 175, 280 και 308, σε συνδυασμό με το άρθρο 300 παράγραφος 2 πρώτο εδάφιο δεύτερη φράση, παράγραφος 3 δεύτερο εδάφιο και παράγραφος 4,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)(2)(3)(4)(5)(6)(7)(8)(9)

               Το Ευρωπαϊκό Συμβούλιο της Θεσσαλονίκης του Ιουνίου 2003 ενέκρινε το «Θεματολόγιο της Θεσσαλονίκης για τα Δυτικά Βαλκάνια: προς την Ευρωπαϊκή Ολοκλήρωση», το οποίο προβλέπει ότι τα κοινοτικά προγράμματα θα είναι ανοικτά στις χώρες της διαδικασίας σταθεροποίησης και σύνδεσης (ΔΣΣ) σύμφωνα με τις γραμμές που χαράσσονται για τη συμμετοχή των υποψηφίων χωρών.Η Επιτροπή συνέστησε, στην ανακοίνωσή της «Προετοιμάζοντας τη συμμετοχή των χωρών των Δυτικών Βαλκανίων σε κοινοτικά προγράμματα και οργανισμούς», να συναφθούν με την Αλβανία, τη Βοσνία και Ερζεγοβίνη, την Κροατία, την Πρώην Γιουγκοσλαβική Δημοκρατία της Μακεδονίας και τη Σερβία και το Μαυροβούνιο, αντίστοιχα, συμφωνίες-πλαίσια που να θεσπίζουν τις γενικές αρχές της συμμετοχής κάθε χώρας σε κοινοτικά προγράμματα.Σύμφωνα με τις οδηγίες διαπραγμάτευσης που θεσπίσθηκαν από το Συμβούλιο στις 29 Απριλίου 2004, η Επιτροπή διαπραγματεύτηκε με τη Βοσνία και Ερζεγοβίνη, εξ ονόματος της Κοινότητας, συμφωνία–πλαίσιο που θεσπίζει τις γενικές αρχές της συμμετοχής της Βοσνίας και Ερζεγοβίνης σε κοινοτικά προγράμματα.Η συμφωνία αυτή υπεγράφη, εξ ονόματος της Κοινότητας, στις 22 Νοεμβρίου 2004, στις Βρυξέλλες, με την επιφύλαξη της συνάψεώς της σε μεταγενέστερη ημερομηνία.Όσον αφορά ορισμένα από τα προγράμματα που καλύπτει η συμφωνία, η συνθήκη δεν προβλέπει άλλες αρμοδιότητες εκτός από εκείνες του άρθρου 308.Οι ειδικοί όροι και οι προϋποθέσεις για τη συμμετοχή της Βοσνίας και Ερζεγοβίνης σε κοινοτικά προγράμματα, συμπεριλαμβανομένης της καταβλητέας χρηματοδοτικής συνεισφοράς, θα πρέπει να καθορισθούν από την Επιτροπή εξ ονόματος της Κοινότητας. Για τον σκοπό αυτό, η Επιτροπή θα πρέπει να επικουρείται από ειδική επιτροπή που ορίζεται από το Συμβούλιο.Η Βοσνία και Ερζεγοβίνη μπορεί να ζητήσει χρηματοδοτική βοήθεια για να συμμετάσχει σε κοινοτικά προγράμματα δυνάμει του κανονισμού (ΕΚ) αριθ. 2666/2000 του Συμβουλίου, της 5ης Δεκεμβρίου 2000, για την παροχή βοήθειας προς την Αλβανία, τη Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας (2), ή σε εφαρμογή κάθε παρόμοιου κανονισμού που προβλέπει εξωτερική κοινοτική βοήθεια για τη Βοσνία και Ερζεγοβίνη και που μπορεί να θεσπισθεί στο μέλλον.Η εφαρμογή της συμφωνίας θα πρέπει να επανεξετάζεται σε τακτά χρονικά διαστήματα.Η συμφωνία θα πρέπει να εγκριθεί,

         ΑΠΟΦΑΣIZEI:
   Άρθρο 1
   Η συμφωνία-πλαίσιο μεταξύ της Ευρωπαϊκής Κοινότητας και της Βοσνίας και Ερζεγοβίνης για τη θέσπιση των γενικών αρχών της συμμετοχής της Βοσνίας και Ερζεγοβίνης σε κοινοτικά προγράμματα, εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση (3).
   Άρθρο 2
   1.   Η Επιτροπή εξουσιοδοτείται να ορίσει, εξ ονόματος της Κοινότητας, τους ειδικούς όρους και τις προϋποθέσεις που ισχύουν για τη συμμετοχή της Βοσνίας και Ερζεγοβίνης σε κάθε μεμονωμένο πρόγραμμα, συμπεριλαμβανομένης της καταβλητέας χρηματοδοτικής συνεισφοράς. Η Επιτροπή επικουρείται σε αυτό το έργο από ειδική επιτροπή που ορίζεται από το Συμβούλιο.
   2.   Σε περίπτωση που η Βοσνία και Ερζεγοβίνη υποβάλει αίτημα για εξωτερική βοήθεια, εφαρμόζονται οι διαδικασίες που καθορίζονται από τον κανονισμό (ΕΚ) αριθ. 2666/2000 και από κάθε παρόμοιο κανονισμό που προβλέπει κοινοτική εξωτερική βοήθεια προς τη Βοσνία και Ερζεγοβίνη και που θα μπορούσε να υιοθετηθεί μελλοντικά.
   Άρθρο 3
   Το αργότερο τρία έτη μετά την ημερομηνία έναρξης ισχύος της συμφωνίας και, στη συνέχεια, ανά τριετία, η Επιτροπή επανεξετάζει την εφαρμογή της συμφωνίας και υποβάλλει έκθεση στο Συμβούλιο. Η έκθεση αυτή συνοδεύεται, ενδεχομένως, από κατάλληλες προτάσεις.
   Άρθρο 4
   Ο Πρόεδρος του Συμβουλίου προβαίνει, εξ ονόματος της Κοινότητας, στις κοινοποιήσεις που προβλέπονται στο άρθρο 10 της συμφωνίας.

      Λουξεμβούργο, 2 Ιουνίου 2005.

            Για το Συμβούλιο

            Ο Πρόεδρος

         L. FRIEDEN

      (1)  Σύμφωνη γνώμη η οποία διατυπώθηκε στις 10 Μαΐου 2005 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 306 της 7.12.2000, σ. 1· κανονισμός όπως τροποποιήθηκε από τον κανονισμό (ΕΚ) αριθ. 2415/2001 (ΕΕ L 327 της 12.12.2001, σ. 3).

      (3)  Βλέπε σελίδα 5 της παρούσας Επίσημης Εφημερίδας.


Avis juridique important

|

31987D0178

87/178/ΕΟΚ: Απόφαση του Συμβουλίου της 9ης Μαρτίου 1987 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1969) (τρίτο ΕΤΑ) για το οικονομικό έτος 1985

Επίσημη Εφημερίδα αριθ. L 071 της 14/03/1987 σ. 0030 - 0030

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 9ης Μαρτίου 1987  για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1969) (τρίτο ΕΤΑ) για το οικονομικό έτος 1985  (87/178/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη σύμβαση συνδέσεως μεταξύ της Ευρωπαϊκής Οικονομικής Κοινότητας και των συνδεδεμένων με αυτήν αφρικανικών κρατών και της Μαδαγασκάρης (1), που υπογράφηκε στο Yaounde στις 29 Ιουλίου 1969,  την απόφαση 70/549/ΕΟΚ του Συμβουλίου της 29ης Σεπτεμβρίου 1970 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (2),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (3) που υπογράφηκε στο Yaounde στις 29 Ιουλίου 1969, και ιδίως το άρθρο 22,  το δημοσιονομικό κανονισμό του Ευρωπαϊκού Ταμείου Αναπτύξεως (1969), που θεσπίστηκε με την εσωτερική συμφωνία περί χρηματοδοτήσεως και διαχειρίσεως των ενισχύσεων της Κοινότητας (4), και ιδίως τα άρθρα 7 και 8,  τις αποφάσεις του Συμβουλίου της 30ής Μαΐου 1972 και της 30ής Οκτωβρίου 1978 περί της μεταφοράς και χρήσεως των υπολοίπων του πρώτου και δευτέρου ΕΤΑ,  το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1969) (τρίτο ΕΤΑ), που εγκρίθηκαν στις 31 Δεκεμβρίου 1985,  την έκθεση του Ελεγκτικού Συνεδρίου για το οικονομικό έτος 1985, που συνοδεύεται από τις απαντήσεις της Επιτροπής (5),  υπενθυμίζοντας ότι, σύμφωνα με τις ισχύουσες εκτελεστικές διατάξεις του Ευρωπαϊκού Ταμείου Αναπτύξεως (1969) (τρίτο ΕΤΑ), μόνο το Συμβούλιο μπορεί, με ειδική πλειοψηφία, να απαλλάσσει την Επιτροπή από την ευθύνη για τη δημοσιονομική διαχείριση του Ταμείου,  Εκτιμώντας:  ότι, με την απόφαση 80/1184/ΕΟΚ (6), προκειμένου να εκφραστούν τα ποσά της οικονομικής βοήθειας δυνάμει της δεύτερης σύμβασης ΑΚΕ-ΕΟΚ και των προηγούμενων συμβάσεων, η ευρωπαϊκή λογιστική μονάδα αντικαταστάθηκε με την ECU·  ότι οι συνεισφορές των κρατών μελών που αντιπροσωπεύουν 905 εκατομμύρια ECU, καθώς και τα διάφορα έσοδα του Ταμείου, αποτέλεσαν τα έσοδα του οικονομικού έτους 1985·  ότι, κατ' εφαρμογή της ανωτέρω αποφάσεως του Συμβουλίου της 30ής Οκτωβρίου 1978, ποσό 11 516 474,85 ECU μεταφέρθηκε στο τρίτο ΕΤΑ, ως υπόλοιπο του πρώτου και δεύτερου ΕΤΑ·  ότι καταβλήθηκε προκαταβολή 36 463 458,18 ECU στο Ευρωπαϊκό Ταμείο Αναπτύξεως (1979) (πέμπτο ΕΤΑ) και ότι ποσό 5 940 034,54 ECU εξοφλήθηκε από το πέμπτο ΕΤΑ·  ότι καταβλήθηκαν στο ταμείο σταθεροποιήσεως τιμών προκαταβολές ύψους 4 537 130,01 ECU·  ότι η εκτέλεση των εργασιών του Ευρωπαϊκού Ταμείου Αναπτύξεως (1969) (τρίτο ΕΤΑ), εκ μέρους της Επιτροπής, κατά το οικονομικό έτος 1985, ήταν στο σύνολό της τέτοια ώστε θα πρέπει να απαλλαγεί η Επιτροπή από την ευθύνη για την εκτέλεση των εργασιών αυτών,  ΑΠΟΦΑΣΙΖΕΙ:  Άρθρο 1  Το Συμβούλιο εγκρίνει το λογαριασμό διαχειρίσεως του Ευρωπαϊκού Ταμείου Αναπτύξεως (1969) (τρίτο ΕΤΑ), στις 31 Δεκεμβρίου 1985, ως εξής:  - έσοδα: στο ποσό των 916 516 474,85 ECU,  - έξοδα (πληρωμές): στο ποσό των 881 455 921,20 ECU.  Άρθρο 2  Το Συμβούλιο απαλλάσσει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1969) (τρίτο ΕΤΑ) για το οικονομικό έτος 1985.  Βρυξέλλες, 9 Μαρτίου 1987.  Για το Συμβούλιο  Ο Πρόεδρος  M. EYSKENS  (1) ΕΕ αριθ. L 282 της 28. 12. 1970, σ. 2.  (2) ΕΕ αριθ. L 282 της 28. 12. 1970, σ. 83.  (3) ΕΕ αριθ. L 282 της 28. 12. 1970, σ. 47.  (4) ΕΕ αριθ. L 31 της 8. 2. 1971, σ. 1.  (5) ΕΕ αριθ. C 321 της 15. 12. 1986, σσ. 133 και 251.  (6) ΕΕ αριθ. L 349 της 18. 12. 1980, σ. 34.